
ΑΠΟΦΑΣΕΙΣ 

Αριθμ. 1389/21078 

Έγκριση του Κανονισμού Διδακτορικών Σπου¬ 
δών του Τμήματος Φαρμακευτικής της Σχολής 
Επιστημών Υγείας του Πανεπιστημίου Πατρών. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του ν. 4485/2017 (ΦΕΚ/4-8-2017, τ.Α') 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ειδι¬ 
κότερα τα άρθρα 30 έως και 37,45 και 85, 

2. Την αριθμ. 163204/Ζ1 ΕΞ. ΕΠΕΙΓΟΝ/29-9-2017 εγκύ¬ 
κλιο του Υπουργείου Παιδείας, Έρευνας και Θρησκευμά¬ 
των "Εφαρμογή των διατάξεων του ν. 4485/2017 (ΑΊ14) 
για θέματα μεταπτυχιακών σπουδών και εκπόνησης δι¬ 
δακτορικών διατριβών-λοιπά θέματα", 

3. Τις διατάξεις του ν. 4521/2018 (ΦΕΚ 38/2.3.2018/τ.Α') 
"Ίδρυση Πανεπιστημίου Δυτικής Αττικής και άλλες δια¬ 
τάξεις", 

4. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ.Α'), 

5. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ. Α'), όπως τροποποιήθηκαν και ισχύουν, 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν, 

7. Την απόφαση της Συνέλευσης του Τμήματος Φαρ¬ 
μακευτικής της Σχολής Επιστημών Υγείας του Πανεπι¬ 
στημίου Πατρών (συνεδρίαση 429/15.5.2018), 

8. Την απόφαση της Συγκλήτου του Πανεπιστημίου 
Πατρών (συνεδρίαση 136/14.6.2018), 

9. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος Φαρμακευτικής της Σχολής Επιστημών 
Υγείας του Πανεπιστημίου Πατρών, ως ακολούθως: 

Το Πρόγραμμα Διδακτορικών Σπουδών του Τμήματος 
Φαρμακευτικής, οργανώνεται και λειτουργεί σύμφωνα 
με τις διατάξεις του ν. 4485/2017, τις ισχύουσες λοιπές 


σχετικές νομικές διατάξεις και αποφάσεις, καθώς και τις 
διατάξεις του παρόντος Κανονισμού. 

Στον παρόντα Κανονισμό καθορίζονται η δομή, η ορ¬ 
γάνωση και οι κανόνες λειτουργίας του Προγράμματος 
Διδακτορικών Σπουδών του Τμήματος Φαρμακευτικής 
του Πανεπιστημίου Πατρών, όπως αυτός καταρτίστηκε 
με απόφαση της ΣυνέλευσηςτουΤμήματος (αριθμ. 429/ 
15-5-2018), εγκρίθηκε από τη Σύγκλητο του Πανεπι¬ 
στημίου Πατρών, δημοσιεύθηκε στην Εφημερίδα της 
Κυβερνήσεως, αναρτήθηκε στον διαδικτυακό τόπο του 
Τμήματος και κοινοποιήθηκε στο Υπουργείο Παιδείας, 
Έρευνας και Θρησκευμάτων. 

Άρθρο 1 

Γενικές Διατάξεις 

1.1 ΤοΤμήμα Φαρμακευτικής του Πανεπιστημίου Πα¬ 
τρών παρέχει τη δυνατότητα διεξαγωγής διδακτορικών 
σπουδών σε τομείς που εμπίπτουν στα ερευνητικά ενδι¬ 
αφέροντα ή/και στα Επιστημονικά θεματικά πεδία που 
θεραπεύει το Τμήμα. 

1.2 Ο τίτλος του Διδακτορικού Διπλώματος είναι δημό¬ 
σιο έγγραφο και απονέμεται σε δημόσια τελετή από το 
οικείο Τμήμα (ή των οικείων Τμημάτων στην περίπτωση 
Διατμηματικών ή διεπιστημονικών Προγραμμάτων) στο 
οποίο διεξάγεται το σχετικό Πρόγραμμα Διδακτορικών 
Σπουδών. 

1.3 Το Διδακτορικό Δίπλωμα αποτελεί ακαδημαϊκό 
τίτλο ο οποίος πιστοποιεί την ουσιαστική συνεισφορά 
του κατόχου του στην εξέλιξη καίριων επιστημονικών 
περιοχών, την κατανόηση σε βάθος της επιστημονικής 
του περιοχής και την εκπόνηση μιας πρωτότυπης διατρι¬ 
βής στο πεδίο της φαρμακευτικής επιστήμης. 

1.4 Το Διδακτορικό Δίπλωμα φέρει τίτλο, ο οποίος σε 
κάθε περίπτωση δεν συνιστά γνωστικό αντικείμενο. 

1.5 Αρμόδιο όργανο για τα θέματα των διδακτορικών 
σπουδών στο Τμήμα είναι η Συνέλευση, καθώς και όσα 
ορίζονται στο άρθρο 31 του Ν. 4485/2017. 

Άρθρο 2 

Στόχος 

2.1 Οι διδακτορικές σπουδές αποβλέπουν στη δημι¬ 
ουργία υψηλής ποιότητας και σύγχρονης επιστημονικής 
έρευνας, καθώς και στην κατάρτιση επιστημόνων ικανών 
να συμβάλουν στην πρόοδο και εξέλιξη της επιστήμης 
και της βασικής έρευνας. Οι απόφοιτοι των διδακτορικών 

προγραμμάτων προορίζονται να στελεχώσουν το ερευ¬ 
νητικό, επιχειρηματικό και εκπαιδευτικό δυναμικό της 
χώρας και του εξωτερικού. Συγχρόνως, το διδακτορικό 
πρόγραμμα αποτελεί για το Τμήμα, καθώς και γενικότε¬ 
ρα για το Πανεπιστήμιο, πηγή ακαδημαϊκού κύρους και 
διεθνούς ακαδημαϊκής διάκρισης και συμβάλλει στην 
ποιοτική και ποσοτική αναβάθμιση της ερευνητικής 
παραγωγής. 

Άρθρο 3 

Πρόσκληση εκδήλωσης ενδιαφέροντος 

για εκπόνηση διδακτορικής διατριβής 

3.1 Το Τμήμα Φαρμακευτικής κάθε ακαδημαϊκό έτος 
θα δημοσιοποιεί την πρόσκληση εκδήλωσης ενδιαφέρο¬ 
ντος για κατάθεση αιτήσεων για εκπόνηση διδακτορικής 
διατριβής, η οποία θα δημοσιοποιείται στον ημερήσιο 
τύπο και θα αναρτάται στον οικείο διαδικτυακό τόπο 
του Τμήματος. 

3.2 Στην πρόσκληση εκδήλωσης ενδιαφέροντος θα 
αναφέρονται οι προϋποθέσεις, η προθεσμία υποβολής 
της αίτησης και τα απαραίτητα δικαιολογητικά, ενώ θα 
γίνεται παραπομπή στην ιστοσελίδα του Τμήματος, όπου 
θα είναι αναρτημένες όλες οι λεπτομέρειες που αφορούν 
στη διαδικασία κατάθεσης υποψηφιοτήτων και επιλογής 
υποψήφιων διδακτόρων, πρόσθετες υποχρεώσεις υπο¬ 
ψηφίων διδακτόρων, ρήτρες, παραδοτέα και χρονικά 
όρια ολοκλήρωσης των διατριβών. 

Άρθρο 4 

Προϋποθέσεις και κριτήρια εισαγωγής 

4.1 Τα ελάχιστα τυπικά προσόντα των υποψηφίων φοι¬ 
τητών των διδακτορικών προγραμμάτων είναι τα εξής: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής ή 
αναγνωρισμένου ως ισοτίμου ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου από το Δ.Ο.Α.Τ.Α.Π. ως 
ισότιμου ιδρύματος της αλλοδαπής, ή κατοχή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του Ν. 4485/2017. 

4.2 Σε εξαιρετικές περιπτώσεις (όπως για παράδειγ¬ 
μα εξαιρετικής ποιότητας και επιπέδου επιστημονική 
δημοσίευση ή ευρεσιτεχνία), και μετά από αιτιολογημέ¬ 
νη απόφαση της Συνέλευσης του Τμήματος, μπορεί να 
γίνει δεκτός ως υποψήφιος διδάκτορας και μη κάτοχος 
Δ.Μ.Σ. Πτυχιούχοι Τ.Ε.Ι, Α.Σ.Π.Α.Ι.Τ.Ε. ή ισότιμων σχολών 
μπορούν να γίνουν δεκτοί ως υποψήφιοι διδάκτορες 
μόνο εφόσον είναι κάτοχοι Δ.Μ.Σ. Ειδικά για τους υπο¬ 
ψηφίους διδάκτορες που δεν είναι κάτοχοι Δ.Μ.Σ., η δι¬ 
άρκεια εκπόνησης της Δ.Δ. ορίζεται σε 4 έτη κατ' ελάχι- 
στον. Οι υποψήφιοι διδάκτορες που γίνονται δεκτοί κατ' 
εξαίρεση δίχως να είναι κάτοχοι Δ.Μ.Σ, υποχρεούνται 
να παρακολουθήσουν τον κύκλο των μαθημάτων του 
Δ.Μ.Σ. που αντιστοιχεί στην κατεύθυνση του θέματος 
της Διδακτορικής Διατριβής. Σε περιπτώσεις που το θέμα 
της Διδακτορικής Διατριβής δεν εμπίπτει σε κάποια από 
τις κατευθύνσεις του Δ.Μ.Σ., ο οργανωμένος κύκλος μα¬ 
θημάτων που θα παρακολουθήσει ο Υποψήφιος Διδά¬ 
κτορας θα ορίζεται από τη Συνέλευση του Τμήματος. 
Ο χρόνος παρακολούθησης κύκλου υποχρεωτικών 
μαθημάτων υπολογίζεται στον ελάχιστο χρόνο για την 
απόκτηση διδακτορικού διπλώματος. 


Άρθρο 5 

Υποβολή αιτήσεων 

5.1 Ο/η υποψήφιος/α υποβάλλει κατά τη διάρκεια κάθε 
ακαδημαϊκού έτους σχετική αίτηση στη Γραμματεία του 
Τμήματος, στο οποίο επιθυμεί να εκπονήσει τη διδα¬ 
κτορική διατριβή, συμπεριλαμβάνοντας τίτλο και γενι¬ 
κό προσχέδιο της διδακτορικής διατριβής. Στην αίτηση 
αναγράφεται ο προτεινόμενος τίτλος, η προτεινόμενη 
γλώσσα εκπόνησης, η οποία μπορεί να είναι διάφορη της 
ελληνικής, αν αυτό προβλέπεται, και ο προτεινόμενος ως 
επιβλέπων της διδακτορικής διατριβής, ο οποίος ανή¬ 
κει σε όσους έχουν δικαίωμα επίβλεψης διδακτορικής 
διατριβής, σύμφωνα με τα οριζόμενα στο άρθρο 7 του 
παρόντος Κανονισμού. Η διαδικασία αξιολόγησης υπο¬ 
ψηφίων διδακτορικών φοιτητών είναι συνεχής. 

5.2Τα απαιτούμενα δικαιολογητικά που υποβάλλονται 
από κάθε υποψήφιο/α είναι τα εξής: 

α) Σχετική αίτηση στη Γραμματεία του Τμήματος, στο 
οποίο επιθυμεί να εκπονήσει τη διδακτορική διατριβή, 
β) Αναλυτικό βιογραφικό σημείωμα, 
γ) Προσχέδιο της προτεινόμενης διδακτορικής διατρι¬ 
βής, στο οποίο θα συμπεριλαμβάνονται τα ερευνητικά 
ενδιαφέροντα και οι προτεραιότητες. 

δ) Πιστοποιητικό επαρκούςγνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της Αγγλικής. 

ε) Τουλάχιστον δύο συστατικές επιστολές από Καθη¬ 
γητές ή Λέκτορες Α.Ε.Ι. ή ερευνητές αναγνωρισμένου 
ερευνητικού ιδρύματος της ημεδαπής ή της αλλοδαπής, 
σε φάκελο κλειστό από τον παρέχοντα τη συστατική. 

στ) Αντίγραφα εργασιών που έχουν εκπονηθεί σε προ¬ 
πτυχιακά και μεταπτυχιακά προγράμματα σπουδών. 

Άρθρο 6 

Αξιολόγηση αιτήσεων 

6.1 Η Συνέλευση του Τμήματος, τον Ιούνιο κάθε ακα¬ 
δημαϊκού έτους, ορίζει τριμελείς επιτροπές αξιολόγησης 
των αιτήσεων των υποψηφίων διδακτόρων από μέλη 
Δ.Ε.Π., σύμφωνα μεταγνωστικά αντικείμενα τουΤμήμα- 
τος, για το επόμενο ακαδημαϊκό έτος. Κάθε υποβληθείσα 
αίτηση, με βάση τη συνάφεια του ερευνητικού αντικειμέ¬ 
νου, προωθείται από τη Γραμματεία του Τμήματος στην 
αντίστοιχη επιτροπή. Η επιτροπή καλεί σε συνέντευξη 
τον υποψήφιο διδάκτορα και μετά από εξέταση των συ¬ 
νυποβαλλόμενων εγγράφων, υποβάλει στη Συνέλευση 
τουΤμήματος αναλυτικό υπόμνημα, στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός. Η επιτροπή προτείνει επίσης 
και τον/την επιβλέποντα/ουσα, εφόσον αυτός/ή δεν έχει 
προταθεί από τον/την υποψήφιο/α. Επίσης, σε περίπτω¬ 
ση που το προτεινόμενο από τον υποψήφιο διδάκτορα 
θέμα δεν είναι εφικτό να υλοποιηθεί, είτε για επιστημο¬ 
νικούς λόγους (πρωτοτυπία/επιστημονική καινοτομία) 
είτε γιατί δεν είναι επαρκώςτεκμηριωμένο είτε γιατί δεν 
είναι διαθέσιμη η απαραίτητη υποδομή, τότε η τριμελής 
επιτροπή σε συνεργασία με τον προτεινόμενο επιβλέπο- 
ντα και με τον υποψήφιο διδάκτορα έχουν δικαίωμα να 
προτείνουν αλλαγή ή εξειδίκευση του προσχεδίου της 
διδακτορικής διατριβής. Η Συνέλευση του Τμήματος, 

αφού λάβει τη γνώμη του προτεινόμενου επιβλέποντος, 
τη συνεκτιμά μετο υπόμνημα της επιτροπής και εγκρίνει 
ή απορρίπτει αιτιολογημένα την αίτηση του/της υποψη¬ 
φίου/ας. Στην εγκριτική απόφαση ορίζεται και η γλώσσα 
συγγραφής της διδακτορικής διατριβής. 

6.2 Η αρχική εγγραφή των υποψηφίων διδακτόρων θα 
γίνεται εντός εικοσαημέρου από την ημερομηνία συνε- 
δρίασηςτηςΣυνέλευσηςτουΤμήματος, κατά τη διάρκεια 
της οποίας αποφασίστηκε η έγκριση των αιτήσεων των 
υποψηφίων. 

6.3 Για λόγους εξαιρετικής ανάγκης (αναγνώριση τίτ¬ 
λων σπουδών, απόκτηση εγγράφων για παραμονή στη 
χώρα, έγκριση εκπαιδευτικής άδειας) είναι δυνατή η εγ¬ 
γραφή εντός ενός έτους από τη λήξη της προθεσμίας, 
με απόφαση του αρμοδίου οργάνου μετά από αιτιολο¬ 
γημένη αίτηση του ενδιαφερομένου. 

6.4 Η χρονική διάρκεια από τον ορισμό της τριμελούς 
συμβουλευτικής επιτροπής μέχρι και την παρουσίαση 
της διδακτορικής διατριβής ενώπιον της επταμελούς 
εξεταστικής επιτροπής, δεν μπορεί να είναι μικρότερη 
από τρία ή τέσσερα, κατά περίπτωση (σύμφωνα με την 
παράγραφο 2 του άρθρου 4 του παρόντος), πλήρη ημε¬ 
ρολογιακά έτη. 

6.5 Τροποποίηση του θέματος της διδακτορικής δι¬ 
ατριβής μέσα στην ίδια ερευνητική/θεματική περιοχή 
μπορεί να πραγματοποιηθεί με απόφαση τηςΤριμελούς 
Συμβουλευτικής Επιτροπής και έγκριση της Συνέλευσης 
του Τμήματος. 

Αλλαγή του θέματος της διδακτορικής διατριβής και 
καθορισμός νέου σε διαφορετικό ερευνητικό/θεματικό 
πεδίο, μπορεί να πραγματοποιηθεί ύστερα από αίτηση 
του υποψηφίου και έγκριση της Συνέλευσης του Τμή¬ 
ματος, ύστερα από τη σύμφωνη γνώμη τηςΤριμελούς 
Συμβουλευτικής Επιτροπής. Στην περίπτωση αυτή ορί¬ 
ζεται από τη Συνέλευση του Τμήματος νέα Τριμελής Συμ¬ 
βουλευτική Επιτροπή και ο ελάχιστος χρόνος εκπόνησης 
της διατριβής αρχίζει από την ημερομηνία ορισμού της 
νέας Τριμελούς Συμβουλευτικής Επιτροπής. 

Άρθρο 7 

Επίβλεψη διδακτορικής διατριβής 

7.1 Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β’ ή Γ’ 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

7.2 Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 1 του άρθρου 6 του παρόντος, την επίβλε¬ 
ψη της διδακτορικής διατριβής και ορίζει τριμελή συμ¬ 
βουλευτική επιτροπή, όπως ορίζεται από την κείμενη 
νομοθεσία. Στην επιτροπή του προηγούμενου εδαφίου 
μετέχουν ως μέλη, ο/η επιβλέπων/ουσα και δύο ακόμη 
μέλη Δ.Ε.Π. α' βαθμίδας, αναπληρωτή και επίκουρου από 
το οικείο ή άλλο Α.Ε.Ι. ή καθηγητές/τριες αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι/ 
ες είναι κάτοχοι διδακτορικού διπλώματος, ή ερευνη¬ 
τές των βαθμιδών Α’, Β’ ή Γ’ από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 


των ερευνητικών κέντρων της Ακαδημίας Αθηνών ή 
από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο και επιστημονικό έργο με την υπό κρίση 
διδακτορική διατριβή. Στη συμβουλευτική επιτροπή 
μετέχει τουλάχιστον ένα (1) μέλος Δ.Ε.Π. από τις τρεις 
πρώτες βαθμίδες του οικείου Τμήματος. 

7.3 Σε περίπτωση που ο/η επιβλέπων/ουσα εκλείψει 
ή διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμή¬ 
ματος, εκτιμώντας τις περιστάσεις, αναθέτει σε άλλον/ 
ην την επίβλεψη, σύμφωνα με όσα ορίζονται στις προ¬ 
ηγούμενες παραγράφους, ύστερα από αίτηση του/της 
υποψήφιου/ας διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ’ υπέρβαση του μέγιστου αριθμού των οκτώ (8) 
υποψήφιων διδακτόρων που μπορεί να επιβλέπονται 
από κάθε επιβλέποντα (οι περιπτώσεις συνεπίβλεψης 
Διδακτορικών Διατριβών ως μέλος τριμελούς συμβου¬ 
λευτικής επιτροπής δεν προσμετρώνται στο σύνολο). Σε 
περίπτωση που ο/η αρχικός/η επιβλέπων/ουσα μετακι¬ 
νηθεί σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα όπου ξεκίνησε 
η εκπόνηση της διατριβής. 

7.4 Τα ονόματα των υποψήφιων διδακτόρων, των 
επιβλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη πε¬ 
ρίληψη αυτών, καθώς και τα μέλη των συμβουλευτικών 
επιτροπών αναρτώνται από τη Γραμματεία του Τμήματος 
στον διαδικτυακό τόπο του Ιδρύματος στην ελληνική και 
στην αγγλική γλώσσα. 

Άρθρο 8 

Διάρκεια Εκπόνησης Διδακτορικών Σπουδών 

8.1 Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού τηςτριμελούς συμβουλευτικής επιτροπής. Η μέ- 
γιστη παραμονή του/της φοιτητή/τριας σε Πρόγραμμα 
Διδακτορικών Σπουδών ορίζεται στα επτά (7) έτη μετά 
τη ημερομηνία ορισμού τηςτριμελούς συμβουλευτικής 
επιτροπής (πλέον των περιόδων που ο φοιτητής/τρία 
δικαιολογημένα απουσιάζει από το Πρόγραμμα λόγω 
ασθένειας ή άλλου σοβαρού λόγου, και εφόσον έχει 
εγκεκριμένη αναστολή φοίτησης από τη Συνέλευση του 
Τμήματος). Μετά την παρέλευση των τριών (3) ετών χρει¬ 
άζεται ειδική αιτιολόγηση από την τριμελή συμβουλευ¬ 
τική επιτροπή, καθώς και υποβολή χρονοδιαγράμματος 
που να τεκμηριώνει τη δυνατότητα ολοκλήρωσης σε 
τέσσερα (4) το πολύ ακόμη έτη. Ειδικά για τους/τις υπο- 
ψηφίους/ες διδάκτορες που γίνονται δεκτοί κατ’ εξαί¬ 
ρεση χωρίς να είναι κάτοχοι Δ.Μ.Σ., το ελάχιστο χρονικό 
όριο για την απόκτηση του διδακτορικού διπλώματος 
είναι τουλάχιστον τέσσερα (4) πλήρη ημερολογιακά έτη 
από τον ορισμό της τριμελούς συμβουλευτικής επιτρο¬ 
πής. Σε αυτήν την περίπτωση, η μέγιστη παραμονή του 

φοιτητή στο πρόγραμμα ορίζεται στα οκτώ (8) έτη μετά 
την ημερομηνία ορισμού της τριμελούς συμβουλευτικής 
επιτροπής. 

8.2 Ο/η υποψήφιος/α διδάκτορας δικαιούται να ζητή¬ 
σει αναστολή σπουδών μια φορά κατά τη διάρκεια των 
σπουδών του/της για εξαιρετικές περιπτώσεις μετά από 
αίτηση του στη Συνέλευση του Τμήματος. Η Συνέλευση 
του Τμήματος κρίνει τη σπουδαιότητα των λόγων της 
αιτούμενης αναστολής και εφ' όσον γίνουν αποδεκτοί, 
καθορίζει το ακριβές χρονικό διάστημα της αναστολής, 
μετά το οποίο ο υποψήφιος μπορεί να συνεχίσει τις 
σπουδές του σύμφωνα με τους τότε ισχύοντες όρους. 
Σε αντίθετη περίπτωση, ο/η υποψήφιος/α διαγράφεται 
από το διδακτορικό πρόγραμμα. Κατά τη διάρκεια της 
αναστολής φοίτησης αίρονται όλες οι παροχές, οι οποίες 
ανακτώνται κατόπιν νέας αιτήσεως του ενδιαφερομένου. 

Άρθρο 9 

Δικαιώματα Υποψηφίων Διδακτόρων 

9.1 Οι Διδακτορικές Σπουδές προσφέρονται δωρεάν. 

9.2 Οι υποψήφιοι/ες διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών, 
όπως ορίζονται στους οικείους Κανονισμούς. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

9.3 Οι υποψήφιοι διδάκτορες που δεν έχουν άλλη ια¬ 
τροφαρμακευτική και νοσοκομειακή περίθαλψη, δικαι¬ 
ούνται πλήρη ιατροφαρμακευτική και νοσοκομειακή 
περίθαλψη στο Εθνικό Σύστημα Υγείας (Ε.Σ.Υ.) με κάλυψη 
των σχετικών δαπανών από τον Εθνικό Οργανισμό Πα¬ 
ροχής Υπηρεσιών Υγείας (Ε.Ο.Π.Υ.Υ.), σύμφωνα με την 
ισχύουσα κάθε φορά νομοθεσία. 

Άρθρο 10 

Υποχρεώσεις Υποψηφίων Διδακτόρων 

10.1 Ο/η υποψήφιος/α διδάκτορας θα πρέπει να έχει 
ως κύρια επιστημονική απασχόληση τις διδακτορικές 
του/της σπουδές. 

10.2 Ο/η υποψήφιος/α διδάκτορας θα πρέπει να ανα¬ 
νεώνει την εγγραφή του/της κάθε ακαδημαϊκό εξάμηνο. 
Στην αρχή κάθε εξαμήνου, η Γραμματεία ανακοινώνει 
τις προθεσμίες ανανέωσης εγγραφής των υποψηφίων 
διδακτόρων. 

10.3 Ο υποψήφιος διδάκτορας, κάθε έτος, στην προ¬ 
θεσμία που ορίζεται από τη Συνέλευση του Τμήματος, 
παρουσιάζει προφορικά και υποβάλλει και εγγράφως 
αναλυτικό υπόμνημα ενώπιον της τριμελούς συμβου¬ 
λευτικής επιτροπής σχετικά με την πρόοδο της διδα¬ 
κτορικής του διατριβής. Αντίγραφο του υπομνήματος, 
καθώς και σχόλια επ' αυτού από τον επιβλέποντα ή την 
τριμελή συμβουλευτική επιτροπή και εκθέσεις προόδου, 
καταχωρούνται στον ατομικό φάκελο του υποψηφίου. 

10.4 Οι υποψήφιοι/ες διδάκτορες υποχρεούνται να 
παρουσιάζουν τα στάδια της ερευνητικής τους εργασίας 
σε σεμινάρια, τα οποία οργανώνονται από το ή τα οικεία 
Τμήματα για τον σκοπό αυτό. 


10.5 Οι υποψήφιοι/ες διδάκτορες οφείλουν να συμμε¬ 
τέχουν σε σεμινάρια και επιστημονικά συνέδρια και να 
επιδιώκουν τη διεθνοποίηση και την αναγνώριση της 
έρευνας τους με δημοσιεύσεις σε επιστημονικά περιο¬ 
δικά με σύστημα κριτών. Για τη λήψη του διδακτορικού 
διπλώματος, ο υποψήφιος διδάκτορας πρέπει να συμ¬ 
μετέχει ως πρώτος συγγραφέας σε τουλάχιστον μία επι¬ 
στημονική δημοσίευση στο θέμα της διατριβής του σε 
διεθνές περιοδικό με σύστημα κριτών, το οποίο πρέπει 
να είναι καταχωρημένο στο _0/ΤΓιοιη5θη 151. 

10.6 Με πρόταση της Συνέλευσης του Τμήματος και 
κοινή απόφαση των Υπουργών Παιδείας και Θρησκευ¬ 
μάτων και Οικονομίας και Οικονομικών μπορεί να ανα¬ 
τίθεται σε υποψήφιους διδάκτορες η επικουρία μελών 
Δ.Ε.Π. σε προπτυχιακό και μεταπτυχιακό επίπεδο, με 
ωριαία αντιμισθία που επιβαρύνει τον προϋπολογισμό 
του ιδρύματος. 

10.7 Όσοι υποψήφιοι διδάκτορες δεν έχουν παρα¬ 
κολουθήσει το σεμινάριο Υγιεινής και Ασφάλειας που 
διοργανώνεται ετησίως από το Πανεπιστήμιο Πατρών 
υποχρεούνται να το κάνουν. Επίσης, είναι υποχρεωμένοι 
να παρακολουθήσουν το αντίστοιχο σεμινάριο Βιοηθι- 
κής του Τμήματος Φαρμακευτικής ή αντίστοιχη δραστη¬ 
ριότητα του Τμήματος Φαρμακευτικής, εφόσον δεν το 
παρακολούθησαν ως μεταπτυχιακοί φοιτητές. 

10.8 Η συγγραφή της Διδακτορικής Διατριβής θα πρέ¬ 
πει να γίνει σύμφωνα με τις οδηγίες του Παραρτήματος 2 
του παρόντος Κανονισμού. 

Άρθρο 11 

Διαγραφή Υποψηφίων Διδακτόρων 

Η διαγραφή υποψηφίου/ας διδάκτορα είναι δυνατή 
με απόφαση της Συνέλευσης του Τμήματος μετά από 
αιτιολογημένη εισήγηση τηςτριμελούςσυμβουλευτικής 
επιτροπής. Μεταξύ των λόγων για τη διαγραφή περιλαμ¬ 
βάνονται και οι ακόλουθοι: 

1. Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς 
αναφορά σε αυτούς (να παρουσιάζει το κείμενο της Δι¬ 
δακτορικής Διατριβής εκτεταμένα σημεία λογοκλοπής). 

2. Αξιόποινες πράξεις του/της υποψήφιου/ας διδά¬ 
κτορα που έχουν τελεσιδικήσει και που εκθέτουν και 
ζημιώνουν το Πανεπιστήμιο ή το Τμήμα στο οποίο φι¬ 
λοξενείται. 

3. Άρνηση ή παράληψη παρουσίασης και/ή κατάθεσης 
εκθέσεων προόδου της διατριβής, μη παρακολούθηση 
των προβλεπόμενων μαθημάτων και μη διεξαγωγή έρευ¬ 
νας για δύο τουλάχιστον συνεχόμενα εξάμηνα. 

4. Ανεπαρκής πρόοδος του/της υποψήφιου διδάκτορα, 
η οποία τεκμηριώνεται με δύο (2) τουλάχιστον συνεχείς 
αρνητικές εκθέσεις προόδου της τριμελούς συμβουλευ¬ 
τικής επιτροπής ή σε περίπτωση που ο/η υποψήφιος/α 
διδάκτωρ δεν ανταποκρίνεται στις εκπαιδευτικές υπη¬ 
ρεσίες που του έχουν ανατεθεί από το Τμήμα. 

5. Υποβολή αίτησης διαγραφής από τον/την υποψή- 
φιο/α διδάκτορα. 

Άρθρο 12 

Αογοκλοπή 

12.1 Ο/Η υποψήφιος/α διδάκτορας υποχρεούται να 

αναφέρει με τον ενδεδειγμένο τρόπο αν χρησιμοποίησε 
το έργο και τις απόψεις άλλων. Η αντιγραφή θεωρείται 
σοβαρό ακαδημαϊκό παράπτωμα. Λογοκλοπή θεωρείται 
η αντιγραφή εργασίας κάποιου/ας άλλου/ης, καθώς και 
η χρησιμοποίηση εργασίας άλλου/ης - δημοσιευμένης ή 
μη - χωρίς τη δέουσα αναφορά. Η αντιγραφή οποιοσδή¬ 
ποτε υλικού τεκμηρίωσης, ακόμη και από μελέτες του/ 
της ιδίου/ας του/της υποψηφίου/ας, χωρίς σχετική ανα¬ 
φορά, μπορεί να στοιχειοθετήσει απόφαση της Συνέλευ¬ 
σης του Τμήματος για διαγραφή του/της. Στις παραπάνω 
περιπτώσεις, η Συνέλευση του Τμήματος μπορεί να απο¬ 
φασίσει τη διαγραφή του/της, αφού προηγουμένως του 
δοθεί η δυνατότητα να εκθέσει, προφορικώς ή γραπτώς, 
τις απόψεις του επί του θέματος. 

12.2 Οποιοδήποτε παράπτωμα ή παράβαση ακαδημα¬ 
ϊκής δεοντολογίας παραπέμπεται για αντιμετώπιση του 
προβλήματος στη Συνέλευση του Τμήματος. Ως παραβά¬ 
σεις θεωρούνται και τα παραπτώματα της αντιγραφής ή 
της λογοκλοπής και γενικότερα κάθε παράβαση των δι- 
ατάξεως περί πνευματικής ιδιοκτησίας από υποψήφιο/α 
διδάκτορα κατά τη συγγραφή εργασιών στο πλαίσιο των 
μαθημάτων ή την εκπόνηση της διδακτορικής διατρι¬ 
βής, (απόφαση Συγκλήτου συνεδρίαση 115/25.4.2017, 
έγγραφο με αριθμό 318/11394/27-4-2017). 

Άρθρο 13 

Υποστήριξη και αξιολόγηση 

της διδακτορικής διατριβής 

13.1 Μετά την ολοκλήρωση της συγγραφής της διδα¬ 
κτορικής διατριβής, ο υποψήφιος διδάκτορας υποβάλλει 
αίτηση προς την τριμελή συμβουλευτική επιτροπή για τη 
δημόσια υποστήριξη της και αξιολόγηση της. Η τριμελής 
συμβουλευτική επιτροπή δέχεται ή απορρίπτει την αίτη¬ 
ση του/της υποψηφίου/ας. Αν η τριμελής συμβουλευτική 
επιτροπή αποδεχθεί την αίτηση του/της υποψηφίου/ας, 
συντάσσει αναλυτική εισηγητική έκθεση και την υποβάλ¬ 
λει στη Συνέλευση του Τμήματος, ζητώντας τον ορισμό 
επταμελούς εξεταστικής επιτροπής για την κρίση της 
διδακτορικής διατριβής. 

13.2 Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 7 
του παρόντος Κανονισμού, καθώς και τέσσερα (4) επι¬ 
πλέον μέλη, που πληρούν τα κριτήρια του δευτέρου εδα¬ 
φίου της παραγράφου 2 του άρθρου 7 του παρόντος 
κανονισμού, σύμφωνα με την κείμενη νομοθεσία. Όλα 
τα μέλη της επταμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
αυτή, στην οποία ο υποψήφιος διδάκτορας εκπόνησε τη 
διατριβή του. Η συνάφεια των μελών της επταμελούς 
εξεταστικής επιτροπής τεκμηριώνεται με την αναφορά 
του γνωστικού αντικειμένου των μελών της επταμελούς 
εξεταστικής επιτροπής. 

13.3 Η διαδικασία της δημόσιας υποστήριξης προϋπο¬ 
θέτει τη φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 


μπορούν να συμμετέχουν και μέσω τηλεδιάσκεψης. Η 
διδακτορική διατριβή υποστηρίζεται δημόσια από τον/ 
την υποψήφιο/α διδάκτορα. Στη συνέχεια, η εξεταστι¬ 
κή επιτροπή συνεδριάζει χωρίς την παρουσία τρίτων, 
κρίνει την εργασία ως προς την ποιότητα, την πληρό¬ 
τητα, την πρωτότυπη σκέψη και τη συμβολή της στην 
επιστήμη και με βάση αυτά τα κριτήρια την εγκρίνει, με 
πλειοψηφία πέντε (5) τουλάχιστον από τα μέλη της. Τα 
αφυπηρετήσαντα μέλη της τριμελούς συμβουλευτικής 
επιτροπής που έχουν αντικατασταθεί σύμφωνα με την 
παράγραφο 2, μπορεί να παρίστανται στη συνεδρίαση, 
χωρίς δικαίωμα ψήφου. 

13.4 Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής, η 
αιτιολογημένη θετική ή αρνητική ψήφος κάθε μέλους και 
η τελική απόφαση της εξεταστικής επιτροπής. Η επίσημη 
αναγόρευση του/της υποψηφίου/ας σε διδάκτορα γίνε¬ 
ται από τη Συνέλευση του Τμήματος με βάση το πρακτικό 
της επταμελούς Εξεταστικής Επιτροπής. 

13.5 Η επταμελής εξεταστική επιτροπή μπορεί να ζη¬ 
τήσει από τον/ην υποψήφιο/α διδάκτορα να προβεί σε 
διορθώσεις ή/και προσθήκες. Σε αυτήν την περίπτωση, 
τροποποιείται κατάλληλα το Πρακτικό κρίσεως (Παράρ¬ 
τημα 4 του Παρόντος κανονισμού) και η αναγόρευση του 
υποψηφίου σε διδάκτορα γίνεται μετά την ολοκλήρωση 
των αλλαγών στο κείμενο της διδακτορικής διατριβής, 
η οποία πιστοποιείται από την Τριμελή Συμβουλευτική 
Επιτροπή με εισήγηση της προς τη Συνέλευση του Τ μή¬ 
ματος. Οι αλλαγές αυτές πρέπει να γίνουν σε διάστημα 
το πολύ τριών μηνών από την ημερομηνία της εξέτασης, 
εκτός αν συντρέχουν λόγοι ανωτέρας βίας. 

13.6 Η διδακτορική διατριβή αξιολογείται ως επιτυχής 
ή ως ανεπιτυχής. 

Άρθρο 14 

Αναγόρευση Διδακτόρων 

14.1 Για την αναγόρευση σε Διδάκτορα, ο υποψήφιος 
υποχρεούται να υποβάλει στη Γραμματεία του Τμήματος 
τα δικαιολογητικά του Παραρτήματος 1. 

14.2 Η Συνέλευση του Τμήματος αναγορεύει τον/την 
υποψήφιο/α διδάκτορα σε δημόσια Συνεδρίαση του 
Τμήματος. Ο/η Πρόεδρος του Τμήματος θέτει υπόψη 
του Σώματος το πρακτικό που πιστοποιεί την επιτυχή 
ολοκλήρωση της διαδικασίας και της προφορικής πα¬ 
ρουσίασης και αξιολόγησης της Διδακτορικής Διατριβής, 
και ακολουθεί η αναγόρευση του/της υποψηφίου/ας σε 
Διδάκτορα του Τ μήματος. 

14.3 Η τελετή ορκωμοσίας και καθομολόγησης, καθώς 
και ο τύπος του Διδακτορικού Διπλώματος του/της δι- 
δάκτορος ακολουθεί τα Π ρότυπα σχετικών Αποφάσεων 
της Συγκλήτου του Πανεπιστημίου Πατρών. 

14.4 Ο/Η υποψήφιος/α διδάκτορας, πριν από την ανα¬ 
γόρευση και καθομολόγησή του/της από τη Συνέλευση 
του Τμήματος, μπορεί να αιτηθεί χορήγηση βεβαίωσης 
επιτυχούς περάτωσης. Στον/στη διδάκτορα χορηγείται 
αντίγραφο Διδακτορικού Διπλώματος. Το Διδακτορικό 
Δίπλωμα υπογράφεται από τον Πρύτανη, τον Πρόεδρο 
του Τμήματος και τον/τη Γραμματέα του Τμήματος. 




37406 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2953/20.07.2018 


Άρθρο 15 

Συνεπίβλεψη Διδακτορικής Διατριβής 

15.1 Για την εκπόνηση διδακτορικών διατριβών με 
συνεπίβλεψη, το Τμήμα Φαρμακευτικής δύναται να 
συνεργάζεται με Τμήματα Α.Ε.Ι., ερευνητικά κέντρα και 
ινστιτούτα του άρθρου 13Α του ν. 4310/2014, συμπερι¬ 
λαμβανομένων των ερευνητικών κέντρων της Ακαδη¬ 
μίας Αθηνών. Τη διοικητική ευθύνη της εκπόνησης της 
διδακτορικής διατριβής αναλαμβάνει ένα από τα συνερ- 
γαζόμενα Ιδρύματα, ορίζεται ένας/μια επιβλέπων/ουσα 
από κάθε συνεργαζόμενοΊδρυμα/φορέα και η εκπόνηση 
της διατριβής διαρκεί τουλάχιστον τρία (3) έτη από τον 
ορισμό των επιβλεπόντων μελών Δ.Ε.Π./ερευνητών. Θέ¬ 
ματα που σχετίζονται με τη διαδικασία εκπόνησης της 
διατριβής, από την επιλογή του/της υποψήφιου διδά¬ 
κτορα έως και την απονομή του διδακτορικού τίτλου, 
καθώς και η χορήγηση ενιαίου ή χωριστού τίτλου σε πε¬ 
ρίπτωση συνεργασίας μεταξύ Ιδρυμάτων, προβλέπονται 
στο οικείο Ειδικό Πρωτόκολλο Συνεργασίας (ΕΠΣ) που 
καταρτίζεται από τα συνεργαζόμενα Τμήματα/φορείς 
και εγκρίνεται από την οικεία Σύγκλητο και τα συλλογικά 
όργανα διοίκησης των Ερευνητικών Κέντρων. 

15.2 Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως, καθορίζεται κάθε σχετικό θέμα σχετικά με 
την εκπόνηση διδακτορικών διατριβών με συνεπίβλεψη 
με αναγνωρισμένα ως ομοταγή Ιδρύματα ή ερευνητικά 
κέντρα και ινστιτούτα της αλλοδαπής. 

Άρθρο 16 

Μεταβατικές διατάξεις 

16.1 Οι υποψήφιοι/ες διδάκτορες τουΤμήματος Φαρ¬ 
μακευτικής μετά την έγκριση του παρόντα Κανονισμού 
Διδακτορικών Σπουδών εντάσσονται στις διατάξεις του 
ν. 4485/2017 και στον παρόντα Κανονισμό. 

16.2 Οσα θέματα δε ρυθμίζονται στον παρόντα Κα¬ 
νονισμό θα ρυθμίζονται από τα αρμόδια όργανα του 
Τμήματος καιτου Ιδρύματος, σύμφωνα με την ισχύουσα 
νομοθεσία. 

16.3 Οσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωση 
της μέχρι 31/12/2019. 

Άρθρο 17 

Παραρτήματα 

ΠΑΡΑΡΤΗΜΑ 1: Δικαιολογητικά για την αναγόρευση 
σε Διδάκτορα 

ΠΑΡΑΡΤΗΜΑ 2: Οδηγίες συγγραφής Διδακτορικής 
Διατριβής (Δ.Δ.) 

ΠΑΡΑΡΤΗΜΑ 3: Όροι συγγραφής και δημοσιοποίησης 
διδακτορικών διατριβών στο Πανεπιστήμιο Πατρών 

ΠΑΡΑΡΤΗΜΑ 4: Ετήσια έκθεση προόδου 

ΠΑΡΑΡΤΗΜΑ 5: Πρακτικό κρίσεως 

ΠΑΡΑΡΤΗΜΑ 1: Δικαιολογητικά για την αναγόρευση 
σε Διδάκτορα 

- Αντίγραφα (7) Διδακτορικής Διατριβής στα μέλη της 
Επταμελούς Εξεταστικής Επιτροπής. 


- α) Αντίγραφο Διδακτορικής Διατριβής στη Βιβλιο¬ 
θήκη του Πανεπιστημίου Πατρών σε έντυπη και ηλε¬ 
κτρονική μορφή. 

β) Συμπλήρωση και εκτύπωση της βεβαίωσης κατά- 
θεσηςτης διατριβής μέσω του προγράμματος πθιπθγϊθβ 
( μέσω I πϊθιύιθϊ) στην ιστοσελίδα του Πανεπιστημίου Πα¬ 
τρών (νννννν.Ιί5.υρ3ΐΓ35.9Γ) και κατάθεση στη Γραμματεία 
τουΤμήματος με υπογραφή από τη Βιβλιοθήκη. 

- Αντίγραφο Διδακτορικής Διατριβής σε έντυπη (1 
ανάτυπο και 1 δερματόδετο χρώματος μπορντώ) και 
σε ηλεκτρονική μορφή στη Γραμματεία του Τμήματος. 

- Κατάθεση στη Γραμματεία του Τμήματος του Απο- 
γραφικού Δελτίου που βρίσκεται στην ιστοσελίδα \Ν\Ν\Ν. 
ΕΚΤ.ΟΚ - ΕΘΝΙΚΟ ΑΡΧΕΙΟ ΔΙΔΑΚΤΟΡΙΚΩΝ ΔΙΑΤΡΙΒΩΝ, 
μετά από ενέργεια της Γραμματείας τουΤμήματος καθώς 
και Αντίγραφο Διδακτορικής Διατριβής σε έντυπη και 
ηλεκτρονική μορφή 

- Αντίγραφο περίληψης Διδακτορικής Διατριβής (ελ¬ 
ληνικά και αγγλικά) για την ιστοσελίδα του Τμήματος. 

- Αντίγραφο δημοσίευσης ως πρώτος συγγραφέας. 

- Κατάθεση φοιτητικής ταυτότητας (πάσο), βιβλιαρίου 
υγείας, κάρτας και κλειδιών στη Γραμματεία τουΤμήμα¬ 
τος, ρύθμιση εκκρεμοτήτων με υπηρεσίεςτης κεντρικής 
διοίκησης (Φοιτητική Εστία, Διεύθυνση Φοιτητικής Μέ¬ 
ριμνας, Βιβλιοθήκη και Κέντρο Πληροφόρησης). 

- Αντίγραφο της βεβαίωσης παρακολούθησης του 
σεμιναρίου Υγιεινής και Ασφάλειας και απόδειξη παρα¬ 
κολούθησης οκτώ (8) σεμιναρίων. 

ΠΑΡΑΡΤΗΜΑ 2: Οδηγίες συγγραφής Διδακτορικής 
Διατριβής (Δ.Δ.) 

Η παρούσα τεχνική οδηγία για τη Συγγραφή των Δι¬ 
δακτορικών Διατριβών (Δ.Δ.), αποτελεί μια προσπάθεια 
για την ομογενοποίηση και την εναρμόνιση όλων των 
παραγομένων στο Τμήμα Φαρμακευτικής διατριβών, 
προς ενιαία, επιστημονική και συνάδουσα με το κύρος 
τουΤμήματος εμφάνιση ενός τέτοιου πονήματος. Η τε¬ 
χνική αυτή οδηγία σε καμία περίπτωση δε στοχεύει στον 
περιορισμό της έκφρασης ή/και της ελευθερίας των από¬ 
ψεων μιας Δ.Δ. και κάθε σχόλιο, παρατήρηση, προσθήκη 
ή απαλοιφή είναι ευπρόσδεκτα και συζητήσιμα. 

Τα κεφάλαια που πρέπει να περιλαμβάνει υποχρεωτι¬ 
κά μια υποβληθείσα προς έγκριση από το Τμήμα Φαρ¬ 
μακευτικής του Πανεπιστημίου Πατρών Διδακτορική 
Διατριβή είναι: 

1. ΠΕΡΙΕΧΟΜΕΝΑ 

2. ΕΙΣΑΓΩΓΗ 

Η εισαγωγή περιλαμβάνει σε ξεχωριστό υποκεφάλαιο 
τη Βιβλιογραφική Ανασκόπηση, με την οποία ο αναγνώ¬ 
στης ενημερώνεται για τις πιο πρόσφατες εξελίξεις στο 
πεδίο, και καταλήγει με τον Σκοπό της Εργασίας, όπου 
επεξηγείται ο σκοπός της συγκεκριμένης Διδακτορικής 
Διατριβής. 

3. ΠΕΙΡΑΜΑΤΙΚΟ ΜΕΡΟΣ 

Στο πειραματικό μέρος περιγράφεται το/τα πειρα- 
ματικό/-ά πρωτόκολλο/-α που ακολουθήθηκε/-αν και 
αναφέρονται οι χημικές ενώσεις (καθαρότητα, εταιρεία) 
και τα όργανα (εταιρεία, μοντέλο, ακρίβεια) που χρησι¬ 
μοποιήθηκαν. 

4. ΑΠΟΤΕΛΕΣΜΑΤΑ 

Παρουσιάζονται τα αποτελέσματα υπό μορφή πινά¬ 
κων, σχημάτων, αντιδράσεων ή και φασματοσκοπικών 
δεδομένων. 

5. ΣΥΖΗΤΗΣΗ - ΣΥΜΠΕΡΑΣΜΑΤΑ 

Τα αποτελέσματα συσχετίζονται με βιβλιογραφικά δε¬ 
δομένα και στο τέλος αναπτύσσονται τα συμπεράσματα 
που προκύπτουν. 

6. ΒΙΒΛΙΟΓΡΑΦΙΑ 

Η βιβλιογραφία περιλαμβάνει τα πλήρη στοιχεία των 
βιβλιογραφικών παραπομπών που υπάρχουν στο κείμε¬ 
νο. Ιδιαίτερη προσοχή πρέπει να δίνεται ώστε οι βιβλιο¬ 
γραφικές αναφορές να είναι ομοιόμορφες και συνεπείς. 

7. ΠΑΡΑΡΤΗΜΑΤΑ 

Η ύπαρξη παραρτημάτων είναι προαιρετική και αυτά 
ταξινομούνται μετά τη βιβλιογραφία. Στα Παραρτήματα 
περιλαμβάνονται δεδομένα που δεν εμφανίστηκαν στα 
Αποτελέσματα ή τη Συζήτηση. Ένα από τα Παραρτή¬ 
ματα θα είναι το Βιογραφικό Σημείωμα του υποψηφίου 
διδάκτορα. 

8. ΠΕΡΙΛΗΨΗ - 5ΕΙΜΜΑΗΥ 

Στο τέλος της Δ.Δ. πρέπει να υπάρχει μία περίληψη 
της εργασίας 1 -2 σελίδων. Επίσης, πρέπει να υπάρχει και 
μετάφραση της περίληψης στα Αγγλικά υπό τον τίτλο 
«5υΓΠΓΠ3Γγ». 

Τεχνικές Παρατηρήσεις 

1. Η πρώτη σελίδα της Δ.Δ. πρέπει να είναι σύμφωνα 
με το υπόδειγμα 1 και η δεύτερη σελίδα σύμφωνα με 
το υπόδειγμα 2. 

2. Μετά τα «ΠΕΡΙΕΧΟΜΕΝΑ» πρέπει να υπάρχει επε¬ 
ξηγηματικός πίνακας με τον τίτλο «ΣΥΝΤΜΗΣΕΙΣ ΚΑΙ 
ΞΕΝΟΓΛΩΣΣΟΙ ΟΡΟΙ». 

3. Οι βιβλιογραφικές αναφορές μέσα στο κείμενο δη¬ 
λώνονται είτε με αριθμούς μέσα σε αγκύλη (π.χ. [1], [1, 
3-5, 7]) ή ως εκθέτες (π.χ. 17), είτε με την αναγραφή του 
ή των συγγραφέων και του έτους δημοσίευσης εντός 
αγκύλης π.χ. [Ιί, 2003], [Εί 3ηά \Ν υ, 2008]. Αν οι συγ¬ 
γραφείς είναι περισσότεροι από δύο, με το όνομα του 
πρώτου συγγραφέα και το έτος δημοσίευσης [Εί θΐ 31., 
2008]. Σε κάθε περίπτωση πάντως, η μορφή πρέπει να 
είναι ενιαία. Αν οι αναφορές στο κείμενο δίνονται αριθ¬ 
μητικά, θα πρέπει να εμφανίζονται στην βιβλιογραφία 
κατά αύξουσα σειρά, ενώ αν δίνονται ονομαστικά κατά 
αλφαβητική σειρά. 

4. Τα ονόματα των Περιοδικών πρέπει να συντομο- 
γραφούνται σύμφωνα με το Ιηάθχ Μθάίευε (Γιΐΐρ:// 
νννννν.ηηθά5ς3ρθ.ςοηη/Ηοηηθ/5θ3ΓθΓι/Ιηάθχ-Μθάίου5/ 
ΙηάθχΜθάίευε.ΓιΐιηΙ) ή το 5είθπεθ ΟΐΒΐίοπ Ιηάθχ. 

ί. Για τα άρθρα των περιοδικών: Η3γ3ίονν3 5, ΚίτυιτίΒ 
Τ, Νθγο ϋΕ, 53θΙ<ί Κ, ΚογΒΓΠΒΠΒ ΜΤ, ΑογΒςί Γ. "Αρορΐοείε- 
ίηάυαπ9 3εΐίνίΐγ οί ήί90 ιποΙθουΐ3Γ ννθ^Ηΐ ίΓ3σΐίοπ5 
οίΐθ3 θχΐΓ3ςΐ5" Βίοεςί ΒίοΐθοΓιποΙ ΒίοσΓΐθίτι 2001; 65: 
459-462. Επιτρέπεται και διαφορετικός τρόπος γραφής 
(ίοητίΒΐ) των αναφορών αρκεί α) να είναι ενιαίος σε όλη 
την εργασία, β) να ακολουθεί τον τρόπο γραφής γνωστού 
επιστημονικού περιοδικού (5είθηεθ ΟΐΒΐίοπ Ιηάθχ) του 
γνωστικού πεδίου του Υποψήφιου Διδάκτορα. 

Μ. Για τα βιβλία: Ββπζθϊ Ρ, ΗοΙΐ3πά ϋΓ, ΚΡΐ3γ3ΐ Ω, \Λ/θΜ Ν. 
ΈΒΓΚθΐ'Τΐ'θΒΐιτίθηΐ ΕΙρά3ΐθ. Ρ3Π5:5ρπη9θΓ\/θΐΐ39; 1994. 


ϋί. Για τα κεφάλαια βιβλίων: ΗτοεΓίθεΚγννίΜ, Έορο ΕΟ. 
"ΕΙυοΓοργπιηίάίηθ ε3ηεθΓ εΓίθΐΎΐοΐΕίθΓΒργ" Ιη: Ββπζθϊ Ρ, 
ΗοΙΐ3ηά ϋΕ, ΚΓΐ3γ3ΐ Ω, \Λ/θΜ Ν (θάίΐοΓε): 03ηεθΐ'Τΐ'θ3ΐιηθηΐ 
υράθΐθ. Ρ3Π5: 5ρπη9θΐ--νθΐΐ39; 1994, ρρ. 29-39. 

5. Προσωπικές σημειώσεις ή αδημοσίευτα αποτε¬ 
λέσματα ή εργασίες που έχουν αποσταλεί προς δημο¬ 
σίευση (ευόιπίΐΐθά) δεν πρέπει να αναγράφονται ως 
ΓθίθΓθπεθε, αλλά μπορούν να παρουσιαστούν στο κεί¬ 
μενο μέσα σε παρένθεση. Αδημοσίευτες εργασίες που 
έχουν γίνει δεκτές για δημοσίευση (3εεθρΐθά) μπορούν 
να συμπεριληφθούν στις βιβλιογραφικές παραπομπές 
(ΐ'θίθΐ'θπεθε) με την επισήμανση «ίη ρΓθ55». 

6. ΠΙΝΑΚΕΣ: Κάθε πίνακας πρέπει να αριθμείται με Αρα¬ 
βικούς χαρακτήρες (π.χ. Πίνακας 5) και η περιγραφή των 
στοιχείων αυτού πρέπει να εμφανίζεται πάνω από τον 
Πίνακα. Συνιστάται ισχυρά η αποφυγή οριζόντιων γραμ¬ 
μών, εκτός των απολύτως απαραίτητων, ενώ οι όποιες 
διευκρινιστικές παρατηρήσεις πρέπει να τοποθετούνται 
ως υποσημειώσεις (ίοοΐηοΐθε). Για κάθε Πίνακα πρέπει 
να υπάρχει αναφορά μέσα στο κείμενο. 

7. ΕΙΚΟΝΕΣ-ΓΡΑΦΗΜΑΤΑ: Κάθε εικόνα ή γράφημα 
πρέπει να είναι πρωτότυπο, ευκρινές και υψηλής ανά¬ 
λυσης (εφόσον πρόκειται για προϊόν εςΒηηθΓ). Η άδεια 
αναπαραγωγής πρέπει να εμφανίζεται στη λεζάντα της 
εικόνας ή του γραφήματος. Έγχρωμες φωτογραφίες θα 
πρέπει να χρησιμοποιούνται μόνο σε απολύτως απα¬ 
ραίτητες περιπτώσεις (π.χ. πειραματικά αποτελέσματα) 
και συνίσταται ισχυρά η όσο το δυνατόν περιορισμένη 
χρήση έγχρωμου υλικού. Η περιγραφή κάθε εικόνας ή 
γραφήματος θα πρέπει να εμφανίζεται στο κάτω μέρος 
αυτής με διαδοχική Αραβική αρίθμηση (π.χ. Εικόνα 15 ή 
Σχήμα 15) και να υπάρχει αναφορά στο κείμενο. 

8. Η χρήση «έντονων» ή «πλαγίων» ή «υπογραμμισμέ¬ 
νων» χαρακτήρων συνιστάται ισχυρά να είναι περιορι¬ 
σμένη (εκτός φυσικά των τίτλων) και να χρησιμοποι¬ 
ούνται με ενιαία μορφή, όπου αυτό κρίνεται απολύτως 
απαραίτητο. 

9. Οι πάσης φύσεως τίτλοι συνιστάται ισχυρά να είναι 
της ίδιας γραμματοσειράς, να αποφεύγεται η υπογράμ¬ 
μιση αυτών και η στοίχιση να είναι στα αριστερά του 
κειμένου. Παράλληλα, η αρίθμηση των υποκεφαλαίων 
συνιστάται να είναι της μορφής: 

1 . 

1.1 

1.1.1 

1.1.1.1 

10. Μετά το κεφάλαιο "ΠΕΡΙΕΧΟΜΕΝΑ" συνιστάται η 
δημιουργία των υποκεφαλαίων "ΠΕΡΙΕΧΟΜΕΝΑ ΠΙΝΑ¬ 
ΚΩΝ" και "ΠΕΡΙΕΧΟΜΕΝΑ ΣΧΗΜΑΤΩΝ - ΕΙΚΟΝΩΝ", όπου 
θα εμφανίζονται συγκεντρωτικά όλες οι χρησιμοποιού¬ 
μενες στο κείμενο λεζάντες. Το κάθε ένα από αυτά θα 
αρχίζει σε ξεχωριστή σελίδα. 

11. Ο/Η Υποψήφιος/ια Διδάκτορας υποχρεούται με 
την ολοκλήρωση της εργασίας του να παραδώσει στη 
Γραμματεία του Τμήματος ένα δερματόδετο αντίγραφο 
αυτής. Το δέσιμο του τελικού κειμένου πρέπει να είναι 
δερματόδετο χοντρό, χρώματος μπορντώ (για Δ.Δ.), στη 
ράχη του οποίου θα αναγράφεται «Διδακτορική Διατρι¬ 
βή», το όνομα του/της συγγραφέως και «ΠΑΤΡΑ 20..». 

Υπόδειγμα 1 


ΟΝΟΜΑ 

ΙΔΙΟΤΗΤΑ (π.χ. ΦΑΡΜΑΚΟΠΟΙΟΣ) 


ΠΛΗΡΗΣ ΤΙΤΛΟΣ ΔΔ 


ΔΙΔΑΚΤΟΡΙΚΗ ΔΙΑΤΡΙΒΗ 


ΥΠΟΒΛΗΘΗΚΕ ΣΤΟ ΦΑΡΜΑΚΕΥΤΙΚΟ ΤΜΗΜΑ 

ΤΟΥ 

ΠΑΝΕΠΙΣΤΗΜΙΟΥ ΠΑΤΡΩΝ 


ΠΑΤΡΑ 20... 

Υπόδειγμα 2 
ΟΝΟΜΑ 

ΙΔΙΟΤΗΤΑ (π.χ. ΦΑΡΜΑΚΟΠΟΙΟΣ) 


ΠΛΗΡΗΣ ΤΙΤΛΟΣ ΔΔ 


ΔΙΔΑΚΤΟΡΙΚΗ ΔΙΑΤΡΙΒΗ 


ΕΠΤΑΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ 

ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΕΠΙΒΛΕΠΩΝ/ΟΥΣΑ 

ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΜΕΛΟΣ ΤΗΣ ΤΡΙΜΕΛΟΥΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ 
ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΜΕΛΟΣ ΤΗΣ ΤΡΙΜΕΛΟΥΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ 
ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΟΝΟΜΑ 

ΒΑΘΜΙΔΑ, ΤΜΗΜΑ. 

ΠΑΝΕΠΙΣΤΗΜΙΟ . 

ΠΑΡΑΡΤΗΜΑ 3: 

Όροι συγγραφής και δημοσιοποίησης διδακτορικών 
διατριβών στο Πανεπιστήμιο Πατρών 

1. Κάθε τόμος με το κείμενο της εργασίας φέρει ευδι¬ 
άκριτα στο πίσω μέρος της σελίδας τίτλου του τα ακό¬ 
λουθα: 

Πανεπιστήμιο Πατρών, [Τμήμα] 

[Όνομα Συγγραφέα] 

© [έτος] - Με την επιφύλαξη παντός δικαιώματος 

2. Ο/Η Υποψήφιος Διδάκτορας (ΥΔ) - μέσα από τη 
σχετική φόρμα κατάθεσης της εργασίας στο Ιδρυματι¬ 
κό Αποθετήριο Νημερτής - εκχωρεί στο Πανεπιστήμιο 
Πατρών και στη Βιβλιοθήκη και Κέντρο Πληροφόρησης 
το μη αποκλειστικό δικαίωμα διάθεσής της μέσα από 
το διαδίκτυο για σκοπούς συστηματικής και πλήρους 
συλλογής της ερευνητικής παραγωγής του Πανεπιστη¬ 
μίου Πατρών, καταγραφής, διαφάνειας και προαγωγής 
της έρευνας. 

3. Κάθε Υποψήφιος Διδάκτορας που εκπονεί τη δι¬ 
δακτορική διατριβή του σε Τμήμα του Πανεπιστημίου 
Πατρών, θεωρείται ότι έχει λάβει γνώση και αποδέχεται 
τα ακόλουθα: 

• Το σύνολο της εργασίας αποτελεί πρωτότυπο έργο, 
παραχθέν από τον/ην ίδιο/α, και δεν παραβιάζει δικαι¬ 
ώματα τρίτων καθ’ οιονδήποτε τρόπο, 

• Εάν η εργασία περιέχει υλικό, το οποίο δεν έχει πα- 
ραχθεί από τον/ην ίδιο/α, αυτό πρέπει να είναι ευδιά¬ 
κριτο και να αναφέρεται ρητώς εντός του κειμένου της 
εργασίας ως προϊόν εργασίας τρίτου, σημειώνοντας με 
παρομοίως σαφή τρόπο τα στοιχεία ταυτοποίησης του, 
ενώ παράλληλα βεβαιώνει πως στην περίπτωση χρήσης 
αυτούσιων γραφικών αναπαραστάσεων, εικόνων, γρα¬ 
φημάτων κλπ., έχει λάβει τη χωρίς περιορισμούς άδεια 
του κατόχου των πνευματικών δικαιωμάτων για την 
συμπερίληψη και επακόλουθη δημοσίευση του υλικού 
αυτού. 

• Ο/Η Υποψήφιος Διδάκτορας φέρει αποκλειστικά την 
ευθύνη της δίκαιης χρήσης του υλικού που χρησιμο¬ 
ποίησε και τίθεται αποκλειστικός υπεύθυνος των πιθα¬ 
νών συνεπειών της χρήσης αυτής. Αναγνωρίζει δε ότι 
το Πανεπιστήμιο Πατρών δεν φέρει, ούτε αναλαμβάνει 
οιαδήποτε ευθύνη που τυχόν προκύψει από πλημμελή 
εκκαθάριση πνευματικών δικαιωμάτων. 

• Η σύνταξη, κατάθεση και διάθεση της εργασίας δεν 
κωλύεται από οποιαδήποτε παραχώρηση των πνευμα¬ 
τικών δικαιωμάτων του συγγραφέα σε τρίτους, π.χ. σε 


εκδότες μονογραφιών ή επιστημονικών περιοδικών, 
σε οποιοδήποτε διάστημα, πριν ή μετά τη δημοσίευση 
της εργασίας, και πως ο συγγραφέας αναγνωρίζει ότι 
το Πανεπιστήμιο Πατρών δεν απεμπολείτα δικαιώματα 
διάθεσης του περιεχομένου της διδακτορικής διατριβής 
σύμφωνα με τα μέσα που το ίδιο επιλέγει. 

■ Για τους παραπάνω λόγους κατά την υποβολή της 
διδακτορικής διατριβής ο/η Υποψήφιος Διδάκτορας 
υποβάλλει υπεύθυνη δήλωση στην οποία δηλώνει ότι 
έχει λάβει γνώση και γνωρίζει τις συνέπειες του νόμου 
και των οριζομένων στους Κανονισμούς Σπουδών του 
Προγράμματος Διδακτορικών Σπουδών και του Τμή¬ 
ματος και στον Εσωτερικό Κανονισμό Λειτουργίας του 
Πανεπιστημίου Πατρών, καθώς και ότι η εργασία που 

καταθέτει με θέμα «.» έχει εκπονηθεί με δική του 

ευθύνη τηρουμένων των προϋποθέσεων που ορίζονται 
στις ισχύουσες διατάξεις και στον παρόντα Κανονισμό. 

4. Οι εργασίες δημοσιεύονται στο Ιδρυματικό Αποθε¬ 
τήριο το αργότερο εντός δώδεκα (12) μηνών. Η τριμελής 
Συμβουλευτική Επιτροπή μπορεί να ζητήσει, μετά από 
επαρκώςτεκμηριωμένη αίτηση του Επιβλέποντος καθη¬ 
γητή και του/της Υποψήφιου Διδάκτορα, την προσωρινή 
εξαίρεση της δημοσιοποίησης της εργασίας/διατριβής 
στο Ιδρυματικό Αποθετήριο, για σοβαρούς λόγους που 
σχετίζονται με την περαιτέρω πρόοδο και εξέλιξη της 
ερευνητικής δραστηριότητας, εάν θίγονται συμφέροντα 
του ιδίου ή άλλων φυσικών προσώπων, φορέων, εταιρι¬ 
ών κ.λπ. Η περίοδος εξαίρεσης δεν μπορεί να υπερβαί¬ 
νει τουςτριανταέξι (36) μήνες, εφόσον δεν συντρέχουν 
άλλα νομικά κωλύματα. Επισημαίνεται ότι η κατάθεση 
της εργασίας γίνεται μετά την επιτυχή παρουσίαση της, 
σύμφωνα με τα προβλεπόμενα στις εκάστοτε ισχύουσες 
διατάξεις, και πριν την απονομή του τίτλου σπουδών, 
αλλά η διάθεση της ρυθμίζεται από τη Βιβλιοθήκη ανά¬ 
λογα με το σχετικό αίτημα. 

ΚΑΤΑΘΕΣΗ ΚΕΙΜΕΝΟΥ ΓΙΑ ΤΗ ΒΙΒΛΙΟΘΗΚΗ ΚΑΙ ΤΗ 
ΝΗΜΕΡΤΗ 

Η κατάθεση της εργασίας στις δομές της Βιβλιοθή¬ 
κης και Κέντρου Πληροφόρησης (ΒΚΠ), σύμφωνα με 
τον Εσωτερικό Κανονισμό της Βιβλιοθήκης και Κέντρου 
Πληροφόρησης (Συνεδρίαση Συγκλήτου 382/20.04.05, 
αναθεώρηση 59/04.06.15), είναι υποχρεωτική για τους 
Υποψήφιους Διδάκτορες του Πανεπιστημίου Πατρών σε 
ηλεκτρονική και σε έντυπη μορφή. Με την κατάθεση της 
εργασίας η ΒΚΠ χορηγεί τις απαραίτητες βεβαιώσεις για 
τις Γραμματείες των Τμημάτων τους. 

ΠΑΡΑΡΤΗΜΑ 4: Ετήσια έκθεση προόδου 

Πρόγραμμα Διδακτορικών Σπουδών 

ΤΜΗΜΑ ΦΑΡΜΑΚΕΥΤΙΚΗΣ 

ΣΧΟΛΗ ΕΠΙΣΤΗΜΩΝ ΥΓΕΙΑΣ - ΠΑΝΕΠΙΣΤΗΜΙΟ ΠΑΤΡΩΝ 

Ημερομηνία: (συμπληρώνονται από το Τμήμα). 

Αριθμ. Πρωτ.: (συμπληρώνονται από το Τμήμα) 

ΕΤΗΣΙΑ ΕΚΘΕΣΗ ΠΡΟΟΔΟΥ ΥΠΟΨΗΦΙΟΥ/ΑΣ ΔΙΔΑΚΤΟΡΑ 

(Να συμπληρωθεί από τον Υποψήφιο Διδάκτορα) 

Όνομα/Επώνυμο:. 

Ημερομηνία αποδοχής από τη Συνέλευση του Τμήματος/Πρακτικό Συνέλευσης: 


Ημερομηνία ορισμού 3μελούς συμβουλευτικής επιτροπής & θέματος Διδακτορικής 

Διατριβής:. 

Προβλεπόμενο έτος ολοκλήρωσης Διδακτορικής 

Διατριβής:. 

Μέλη Τριμελούς Συμβουλευτικής Επιτροπής: 

Α. Επιβλέπων: . 

Β. Μέλος:. 

Γ. Μέλος: . 

Τίτλος Διδακτορικής Διατριβής (Δ.Δ.): 


1. Περίληψη αντικειμένου Διδακτορικής Διατριβής (Δ.Δ.) (15 γραμμές). 


2. Περιγραφή προόδου τρέχουσας ακαδημαϊκής χρονιάς (έως 2 σελίδες). 


3. Σύνοψη νέων αποτελεσμάτων (15 γραμμές). 


4. Δημοσιεύσεις, συμμετοχή σε συνέδρια, ημερίδες κλπ. 

5. Σύντομη αναφορά στον χρονικό προγραμματισμό και σε πιθανές 
καθυστερήσεις (15 γραμμές). 


Υπογραφές: 

1. Υποψήφιου Διδάκτορα (Όνομα/επίθετο και υπογραφή): 

Ημερομηνία. 

2. Τριμελούς Συμβουλευτικής Επιτροπής 

Α. Επιβλέπων Καθηγητής (Όνομα/επίθετο και υπογραφή): 

Ημερομηνία. 

Β. Μέλος (Όνομα/επίθετο και υπογραφή): . 

Ημερομηνία. 

Γ. Μέλος (Όνομα/επίθετο και υπογραφή): . 

Ημερομηνία. 

ΠΑΡΑΡΤΗΜΑ 5: Πρακτικό κοίσεωο 

ΠΡΑΚΤΙΚΟ ΣΥΝΕΔΡΙΑΣΗΣ ΤΗΣ ΕΠΤΑΜΕΛΟΥΣ ΕΞΕΤΑΣΤΙΚΗΣ 
ΕΠΙΤΡΟΠΗΣ ΓΙΑ ΤΗΝ ΤΕΛΙΚΗ ΑΞΙΟΛΟΓΗΣΗ ΚΑΙ ΚΡΙΣΗ ΤΗΣ 
ΔΙΔΑΚΤΟΡΙΚΗΣ ΔΙΑΤΡΙΒΗΣ 
του/της ......... 

Η Επταμελής Εξεταστική Επιτροπή, η οποία ορίσθηκε κατά την 

. Συνεδρίαση της Συνέλευσης, συνεδρίασε την 

./.../. και ώρα . στην αίθουσα 


και ήταν παρόντα τα εξής μέλη: 

1) (επιβλέπων/ουσα) 

2 ) 

3) 

4) 

5) 

6 ) 

7) 


Καλείται και εισέρχεται στην αίθουσα ο/η. και 

αναπτύσσει για . λεπτά, όπως όρισε η Επταμελής Εξεταστική 

Επιτροπή, το περιεχόμενο της διατριβής, με θέμα: 

« . 


Στη συνέχεια γίνονται επιστημονικές ερωτήσεις στον/στην υποψήφιο/α 
διδάκτωρ από την επταμελή εξεταστική επιτροπή, σχετικές με το 
περιεχόμενο της διατριβής, οι οποίες σκοπό έχουν τον έλεγχο της 
επιστημονικής συγκρότησης του υποψηφίου, της γνώσης του θέματος της 

διατριβής και των σχετιζομένων θεμάτων του οικείου επιστημονικού 
κλάδου. 

Μετά το τέλος της ανάπτυξης της εργασίας, εξέρχεται από την αίθουσα ο/η 
υποψήφιος/α διδάκτορας και το λόγο παίρνει ο/η επιβλέπων/ουσα 

καθηγητής/τρια κ./κα ., ο/η οποίος/α προτείνει να 

κριθεί ο/η υποψήφιος/α ως επιτυχών/ούσα, καθώς η διατριβή αποτελεί 
ουσιαστική συμβολή στην επιστήμη. Με την άποψη αυτή συμφωνούν και τα 
άλλα παρόντα μέλη της επταμελούς εξεταστικής επιτροπής. 

Μετά από τα παραπάνω, ο/η επιβλέπων/ουσα κ./κα . θέτει σε 

ψηφοφορία το ερώτημα «αν ο/η υποψήφιος/α διδάκτορας, κ./κα 
., πέτυχε στη δοκιμασία». 

Τα μέλη της επταμελούς εξεταστικής επιτροπής ψηφίζουν μετά από 
κλήρωση, αρχίζοντας από το γράμμα.: 


1) 

ΝΑΙ/ΟΧΙ 

2) 

ΝΑΙ/ΟΧΙ 

3) 

ΝΑΙ/ΟΧΙ 

4) 

ΝΑΙ/ΟΧΙ 

5) 

ΝΑΙ/ΟΧΙ 

6) 

ΝΑΙ/ΟΧΙ 

7) 

ΝΑΙ/ΟΧΙ 


Ο/Η επιβλέπων/ουσα, κ./κα . ανακοινώνει ότι ο/η υποψήφιος/α 

διδάκτορας, κ./κα ., πέτυχε στη δοκιμασία, 

δεδομένου ότι και τα . παρόντα μέλη της επταμελούς 

εξεταστικής επιτροπής, που είχαν και δικαίωμα ψήφου, ψήφισαν 
καταφατικά. 

Μετά το παραπάνω αποτέλεσμα της ψηφοφορίας, η επταμελής εξεταστική 

επιτροπή αποφασίζει ότι ο/η κ. πέτυχε στη 

δοκιμασία. 

Μετά το παραπάνω αποτέλεσμα της ψηφοφορίας, η επταμελής εξεταστική 
επιτροπή αποφασίζει να απονεμηθεί στον/στην κ./κα 

. ο τίτλος του διδάκτορα και προτείνει στη 

Συνέλευση την αυτοδίκαιη ανακήρυξή του/της σε διδάκτορα του 
προγράμματος. 


Με τιμή, 

Η ΕΠΤΑΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ 


1) 

(Ο/Η ΕΠΙΒΛΕΠΩΝ/ΟΥΣΑ) 


2) 


3) 


4) 


5) 


6) 


7) 

ΑΡΙΘΜΟΣ ΔΙΔΑΚΤΟΡΙΚΟΥ ΕΛΛΗΝΙΚΗ ΔΗΜΟΚΡΑΤΙΑ 

ΔΙΠΛΩΜΑΤΟΣ: 000 



ΠΑΝΕΠΙΣΤΗΜΙΟ ΠΑΤΡΩΝ 

ΠΡΥΤΑΝΕΥΟΝΤΟ Σ/Ο Υ Σ Η Σ 
ΣΤΟ ΠΑΝΕΠΙΣΤΗΜΙΟ ΠΑΤΡΩΝ 

ΚΑΘΗΓΗΤΗ/ΤΡΙΑΣ .(Ονοματεπώνυμο Πρύτανη) 

ΚΑΘΗΓΗΤΗΣ/ΤΡΙΑ .(Ονοματεπώνυμο Προέδρου) 

ΠΡΟΕΔΡΟΣ ΤΟΥ ΤΜΗΜΑΤΟΣ ΦΑΡΜΑΚΕΥΤΙΚΗΣ 
ΤΟΝ/ΤΗΝ...(ονοματεπώνυμο Φοιτητή).... ΤΟΥ ...(Πατρώνυμο Φοιτητή). 
ΕΛΛΗΝΑ/ΕΛΛΗΝΙΔΑ ΤΟ ΓΕΝΟΣ ΕΞ/ΕΚ (Τόπος Καταγωγής) ΟΡΜΩΜΕΝΟ/Η 

ΔΙΠΛΩΜΑΤ ΟΥΧΟ/ΠΤΎΧΙΟΥΧΟ ΤΟΥ ΤΜΗΜΑΤΟΣ ...(Τμ. αποφοίτησης). 

ΤΟΥ ΠΑΝΕΠΙΣΤΗΜΙΟΥ ...(Παν/μιο αποφοίτησης). 

ΜΕ ΟΜΟΦΩΝΗ ΑΠΟΦΑΣΗ ΤΟΥ ΔΙΔΑΚΤΙΚΟΥ ΕΡΕΥΝΗΤΙΚΟΥ ΠΡΟΣΩΠΙΚΟΥ 
ΤΟΥ ΤΜΗΜΑΤΟΣ ΦΑΡΜΑΚΕΥΤΙΚΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

ΣΤΟΥΣ ΔΙΔΑΚΤΟΡΕΣ ΑΥΤΟΥ 

ΕΝΕΚΡΙΝΑΝ ΟΠΩΣ ΠΡΟΒΑΕΠΕΤΑΙ ΚΑΙ ΤΟΥ/ΤΗΣ ΑΠΕΔΩΣΑΝ ΟΛΑ ΤΑ 
ΠΡΟΝΟΜΙΑ ΤΑ ΟΠΟΙΑ ΑΠΟΡΡΕΟΥΝ ΑΠΟ ΤΟ ΔΙΔΑΚΤΟΡΙΚΟ ΑΞΙΩΜΑ 
ΣΤΙΣ (ημερομηνία Συνέλευσης αναγόρευσης) ΔΥΟ ΧΙΛΙΑΔΕΣ (έτος Συνέλευσης 
αναγόρευσης) 

Η ΑΠΟΝΟΜΗ ΤΟΥ ΔΙΔΑΚΤΟΡΙΚΟΥ ΑΠΟΔΕΙΚΝΥΕΤΑΙ ΜΕ ΤΟ ΠΑΡΟΝ ΔΙΠΛΩΜΑ 
ΤΟ ΟΠΟΙΟ ΕΙΝΑΙ ΕΠΙΚΥΡΩΜΕΝΟ ΟΧΙ ΜΟΝΟ ΜΕ ΤΗ ΣΦΡΑΓΙΔΑ ΤΟΥ 
ΠΑΝΕΠΙΣΤΗΜΙΟΥ ΑΛΛΑ ΚΑΙ ΤΙΣ ΠΡΩΤΟΤΥΠΕΣ ΥΠΟΓΡΑΦΕΣ ΤΟΥ/ΤΗΣ 
ΠΡΥΤΑΝΕΩΣ ΚΑΙ ΤΟΥ/ΤΗΣ ΠΡΟΕΔΡΟΥ ΤΟΥ ΤΜΗΜΑΤΟΣ 

Ο/Η ΠΡΥΤΑΝΙΣ Ο/Η ΓΡΑΜΜΑΤΕΑΣ ΤΟΥ ΤΜΗΜΑΤΟΣ Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ 


(Ονοματεπώνυμο) (Ονοματεπώνυμο) (Ονοματεπώνυμο) 


Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 29 Ιουνίου 2018 
Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/Θίιηΐ35ΐΘΓ.0ΐ(ά)6ί.αΓ 

